[{"text_idx": "#000002", "text": "Nid yn unig bod cerddoriaeth Sister Wives yn hynod drawiadol i\u2019r glust, mae ganddyn nhw hefyd ddelwedd ac agwedd arbennig o drawiadol sy\u2019n mynnu eich sylw o\u2019r eiliad gyntaf."}, {"text_idx": "#000005", "text": "\u201cCyfarfu Liv [gitarydd] a minnau [synth a llais] ychydig flynyddoedd yn o\u0302l yn Sheffield yn fuan ar o\u0302l iddi symud i fyny o Lundain a sylweddoli bod gennym lawer o ffrindiau yn gyffredin\u201d eglura Donna."}, {"text_idx": "#000009", "text": "\u201cDechreuon ni jamio am ychydig fisoedd i ddatblygu ein sain. Roeddem yn gwybod ein bod am i bobl eraill ymuno a\u0302\u2019r grw\u0302p, ond roeddem angen dethol yn ofalus iawn oherwydd ein bod am gael sain penodol, ond hefyd roeddem am i\u2019r aelodau fod yn fenywod."}, {"text_idx": "#000012", "text": "Mae\u2019n amlwg bod yr aelodau\u2019n bobl sy\u2019n gwybod yn union beth maen nhw eisiau o ran sw\u0302n, ac yn o\u0302l Donna mae ganddyn nhw ddylanwadau eclectig iawn."}, {"text_idx": "#000013", "text": "Mae Donna a Liv yn dod o gefndir cerddoriaeth pync ac o\u0302l-bync, gyda\u2019r ddwy wedi chwarae mewn bandiau o\u2019r genre\u2019s hynny yn y gorffennol. Mae hynny\u2019n glir o wrando ar y mics newydd o\u2019r trac \u2018Rwy\u2019n Crwydro\u2019 sydd wedi\u2019i ryddhau\u2019n ddiweddar gan Libertino."}, {"text_idx": "#000014", "text": "Yn fwy o syndod efallai ydy bod Donna hefyd yn tynnu ar lawer o ddylanwadau gwerin Cymraeg a cherddoriaeth grwpiau merched o Gymru o\u2019r 1960au a\u2019r 1970au..."}, {"text_idx": "#000020", "text": "\u201cRydyn hefyd wedi chwarae mewn trefi llai fel Hebden Bridge mewn venue annibynnol o\u2019r enw The Trades Club\u201d meddai Donna."}, {"text_idx": "#000029", "text": "Er gwell neu er gwaeth, ac er mor ddiog mae\u2019n teimlo i wneud hynny, mae cymariaethau gydag Adwaith yn anochel. Nid yn unig gan mai merched ydy holl aelodau Sister Wives, ond hefyd diolch i genre eu cerddoriaeth a\u2019r sw\u0302n sydd heb os yn atgoffa rhywun o\u2019r triawd o Gaerfyrddin. Mae\u2019r berthynas gyda Libertino, sydd wedi bod mor ganolog i ddatblygiad Adwaith, hefyd yn cyfrannu at hyn. Ond sut ddatblygodd y cysylltiad hwnnw?"}, {"text_idx": "#000034", "text": "\u201cEnw\u2019r sengl AA ydy \u2018Crags\u2019, ac mae wedi cael ei enwi ar o\u0302l \u2018Creswell Crags\u2019 \u2013 ceunant calchfaen a system ogofa\u0302u lle darganfuwyd offer a chelf cynhanesyddol, sy\u2019n agos at Sheffield\u201d eglura."}, {"text_idx": "#000038", "text": "Er hynny, mae cynlluniau Sister Wives i\u2019w gweld yn ddigon syml yn o\u0302l Donna...."}]